google/wiki40b huggingface dataset:
आगरा घराना

आगरा घराने के जन्मदाता तानसेन के दामाद हाजी सुजान साहब थे। आगरा घराने में जिन्होंने पूरे देश में ख्याति प्राप्त की उनका नाम था उस्ताद फैयाज खाँ। इनकी आवाज़ बड़ी दमदार थी और महफिल में अपना अनोखा रंग जमा देते थे।

विशेषतायें

1) नोम-तोम में आलाप करना,
(2) खुली जोरदार आवाज़ में गाना,
(3) लय ताल पर विशेष जोर।
कुमुद अधिकारी

एक नेपाली साहित्यकार।
अर्मावीर प्रांत

अर्मावीर आर्मेनिया का एक प्रांत है। इसकी जनसंख्या 255,861 है। यह आबादी देश की कुल आबादी का 8.5% है। यहां का जनसंख्या घनत्व २०६.२/km² (५३४.१/sq mi) है। यहां की राजधानी अर्मावीर है।
लंका दहन

संक्षिप्त विवरण

अयोध्या के राजकुमार राम को चौदह वर्ष की अवधि के लिए वनवास जाना पड़ा क्योंकि उन्हें निर्वासित किया गया है। उनके साथ पत्नी सीता और भाई लक्ष्मण भी जुड़ गए हैं। राक्षस राजा रावण जो कि सीता से विवाह करना चाहते थे, बदला लेने का फैसला करते है। वह सीता का वन से अपहरण करते हैं। अपनी पत्नी की खोज के दौरान राम हनुमान से मिलते हैं। हनुमान, जो राम के एक महान भक्त हैं, सीता को खोजने का वादा करता हैं।
हनुमान लंका के द्वीप के लिए उड़कर प्रस्थान करते हैं और वहाँ सीता को खोजते है। वे सीता को सूचित करते हैं कि वह राम के एक महान भक्त हैं और राम जल्द ही उन्हें वापस लेने के लिए आ रहे हैं। अपनी पहचान साबित करने के लिए वे उन्हें राम की अंगूठी देते हैं। हनुमान की वापसी यात्रा पर उन्हें रावण के सैनिकों द्वारा गिरफ्तार किया जाता हैं। जब उन्हें अदालत में पेश किया जाता हैं तो रावण हनुमान की पूँछ को आग लगा देना का आदेश देते हैं। फिर हनुमान अपनी शक्ति दिखाकर सभी रुकावटों को तोड़ते हैं और उड़ जाते हैं। अपनी पूँछ पर लगी आग के साथ वे पूरे लंका शहर को आग लगा देते हैं। पूरे शहर में आग लगाने के बाद, हनुमान हिंद महासागर में पूँछ की आग बुझा देते हैं।

परिणाम

चूंकि फ़िल्म हिंदू पौराणिक कथा पर आधारित थी, उसने दर्शकों के बीच अच्छा प्रदर्शन किया। जब मुंबई में फिल्म प्रदर्शित हुई, भगवान राम के दिखते ही दर्शक अपने जूते उतार देते। फिल्म में इस्तेमाल किए गए विशेष प्रभाव दर्शकों को प्रसन्न करते रहे थे।
फ़िल्म को जनता द्वारा अच्छी प्रशंसा प्राप्त हुई। फ़िल्म इतिहासकार अमृत गंगर के अनुसार, टिकट खिड़की पर जमे सिक्कों को बोरी में एकत्रित किया जाता और बैल-गाड़ियों पर लादकर फ़िल्म निर्माता के कार्यालय में ले जाया जाता। फ़िल्म ने करीब दस दिन में ३५ हज़ार रुपय कमाए थे। मुंबई के मैजेस्टिक सिनेमा में लंबी कतारें लगती थीं, जहाँ टिकट खिड़की पर लोग सिक्के उछालते और टिकट के लिए लड़ते थे क्योंकि फिल्म ज्यादातर हाउसफ़ुल होती थी।
नरेन्द्र शर्मा

पण्डित नरेन्द्र शर्मा (२८ फरवरी १९१३–११ फरवरी १९८९) हिन्दी के लेखक, कवि तथा गीतकार थे। उन्होने हिन्दी फिल्मों (जैसे सत्यम शिवम सुन्दरम) के लिये गीत भी लिखे।

जीवन परिचय

पण्डित नरेन्द्र शर्मा का जन्म उत्तर प्रदेश के खुर्जा  जिले के जहांगीरपुर नामक गाँव में हुआ था। उन्होंने इलाहाबाद विश्वविद्यालय से शिक्षाशास्त्र और अंग्रेज़ीमें  एम.ए. किया। १९३४ में प्रयाग में 'अभ्युदय' पत्रिका का संपादन किया। अखिल भारतीय कांग्रेस कमेटी स्वराज्य भवन में हिंदी अधिकारी रहे और gfhff बॉम्बे टाकीज़ बम्बई में गीत लिखे। उन्होंने फिल्मों में गीत लिखे, आकाशवाणी से भी संबंधित रहे और स्वतंत्र लेखन भी किया।
नायक (सैन्य पद)

नायक (अंग्रेज़ी: Naik) या नाइक भारतीय तथा पाकिस्तानी सेना में एक पद है, जो नाटो मानकों के अनुसार कॉर्पोरल के समकक्ष है। तमिल भाषा में, नाइक शब्द का उपयोग राजा या राज्यपाल को इंगित करने के लिए किया जाता है।
लान्स नायक और हवलदार के बीच स्थित यह पद सर्वप्रथम ब्रिटिश भारतीय सेना तथा कैमल कोर में प्रयोग किया गया था। कैवेलरी इकाइयों में इसका समतुल्य लान्स दफादार है। ब्रिटिश सेना के कॉर्पोरल की ही तरह, एक नाइक भी दो रैंक वाले शेवरॉन पहनता है।
दक्षिणी ध्रुव

दक्षिणी ध्रुव पृथ्वी का सबसे दक्षिणी छोर है। इसे अंटार्कटिका के नाम से भी जाना जाता है।
तथ्यानुसार दो मुख्य दक्षिणी ध्रुव हैं, एक स्थिर और दूसरा जो घूमता है।
चुम्बकीय उत्तरी और दक्षिणी ध्रुव वहाँ होते है जहाँ पर कम्पास संकेत करता है। ये ध्रुव वर्ष प्रतिवर्ष घूमते रहते हैं। केवल कम्पास को देखकर ही लोग यह बता सकते हैं की वे इन ध्रुवों के निकट है। दक्षिणी ध्रुव से सारी दिशाएँ उत्तर में होती हैं, पर ध्रुवों के बिल्कुल निकट कम्पास भरोसेमंद नहीं है। 
भौगोलिक उत्तरी और दक्षिणी ध्रुव वे ध्रुव हैं जिनपर पृथ्वी घूमती है, वहीं जिन्हें लोग एक ग्लोब पर देखते हैं कहाँ पर साती उत्तर/दक्षिण की रेखाएँ मिलती है। ये ध्रुव एक ही स्थान पर रहते है और यही वे ध्रुव होते हैं जब हम केवल उत्तरी या दक्षिणी ध्रुव कहते हैं। लोग कुछ विशेष तारों को देखकर ये बता सकते हैं कि वे इन ध्रुवों पर है। ध्रुवों पर एक तारा समान ऊँचाई पर चक्कर लगाता है और क्षितिज पर कबी भी अस्त नहीं होता।
दक्षिणी ध्रुव पर पड़ने वाला महाद्वीप है अंटार्कटिका। यह बहुत ही ठंडा स्थान है। सर्दियों के दौरान कई सप्ताहों तक यहाँ सूर्योदय नहीं होता। और गर्मियों के दौरान, दिसंबर के अंत से मार्च के अंत तक सूर्यास्त नहीं होता। 
स्वयं ध्रुवीय बिन्दु पर भी छः महीने की सर्दियाँ होती हैं और इतने समय तक सूर्योदय नहीं होता। और जब सूर्योदय होता है तो, यह छः महीनों की लंबी गर्मियाँ आरंभ होती हैं, जब कोई व्यक्ति दिन के किसी भी समय खड़े होकर सूरज को क्षितिज के ऊपर घड़ी की उल्टी दिशा में अपने चारो ओर घूमते हुए देख सकता है। 
दक्षिणी ध्रुव पर पहुँचना कठिन है। उत्तरी ध्रुव के विपरीत, जोकि समुद्र और समतल समुद्री बर्फ से ढका होता है, दक्षिणी ध्रुव एक पर्वतीय महाद्वीप पर स्थित है। यह महाद्वीप है अंटार्कटिका। यह बर्फ की मोटी चादर से ढका है और अपने केंद्र पर तो १.५ किमी से भी मोटी बर्फ से। दक्षिणी ध्रुव बहुत ऊँचे स्थान पर है और बहुत वातमय (तूफ़ानी)। यह उन स्थानों से बहुत दूर है जहाँ पर वैज्ञानिकों की बस्तियाँ हैं और यहाँ जाने वाले जहाज़ों को प्रायः बर्फ़ीले समुद्री रास्ते से होकर जाना पड़ता है। तट पर पहुँचने के बाद भी भूमार्ग से यात्रा करने वाले खोजियों को ध्रुव तक पहुँचने के लिए १,६०० किलोमीटर से भी अधिक की यात्रा करनी पड़ती है। उन्हें तैरते हिमखंडों को पार करके बर्फ़ से ढकी भूमि और फ़िर सीधे खड़े पर्वतीय हिमनदों को जो टूटी, मुड़ी हुई समुद्र में गिरती बर्फ से ढके होते हैं और तेज़ जमाने वाली बर्फीली हवाओं वाले पठार को भी पार करना होता है।
सालिग्राम भार्गव

प्रोफेसर सालिग्राम भार्गव (12 दिसम्बर 1888 - 16 सितम्बर 1953) इलाहाबाद विश्वविद्यालय के भौतिकी विभाग के विभागाध्यक्ष एवं हिन्दीसेवी थे। आपने डॉ गंगानाथ झा , रामदास गौड़ तथा प्रो. हमीदुद्दीन के साथ मिलकर 10 मार्च 1913 को विज्ञान परिषद प्रयाग की स्थापना की।
सालिग्राम भार्गव का जन्म 12 दिसम्बर 1888 को गुड़गांव जिले के खोरी नामक स्थान पर हुआ था। 12 वर्ष की अल्पायु में ही आपके पिता मुंशी लच्छी राम जी भार्गव का देहावसान हो गया। आपने सन् 1905 में अलवर हाई स्कूल से मैट्रिक की परीक्षा प्रथम श्रेणी में उत्तीर्ण की। 1909 में आगरा कॉलेज़ से बी0 एस0 सी0 तथा 1912 में म्योर सेंट्रल कॉलेज़ इलाहाबाद से भौतिक विज्ञान में एम0 एस0 सी0 की उपाधि प्राप्त करने के बाद आप म्योर सेंट्रल कॉलेज़ में डिमांस्ट्रेटर पद पर नियुक्त हुए। 1919 में भौतिक विज्ञान के सहायक अध्यापक नियुक्त हुए और तत्कालीन संयुक्त प्रान्त की प्रान्तीय एजुकेशनल सर्विस में भी रहे। प्रयाग विश्वविद्यालय का पुनर्संगठन होने पर आप भौतिक विज्ञान विभाग में रीडर बने तथा 1946 से 1949 तक विभागाध्यक्ष भी रहे। 1 मई 1949 को आपने अवकाश ग्रहण किया।
आप अभी 24 वर्ष के ही थे जब आपने डॉ0 गंगानाथ झा , श्री रामदास गौड़ तथा प्रो0 हमीदुद्दीन के साथ मिलकर 10 मार्च 1913 को विज्ञान परिषद प्रयाग की स्थापना की। आपने आजीवन हिन्दी भाषा में विज्ञान के प्रचार-प्रसार एवं लेखन में अपना योगदान दिया। आपने 'विज्ञान प्रवेशिका', 'चुम्बक' आदि पुस्तकों की रचना की। अप्रैल 1915 में आपने हिन्दी की सर्वप्रथम मासिक वैज्ञानिक पत्रिका 'विज्ञान' का प्रकाशन आरम्भ करवाया। जन साधारण में विज्ञान के प्रचार के लिए आपने अनेक अवसरों पर सुप्रसिद्ध वैज्ञानिकों के द्वारा वैज्ञानिक विषयों पर भाषण आयोजित करवाए तथा स्वयं भी व्याख्यान दिए। विज्ञान परिषद प्रयाग के मंत्री, प्रधानमंत्री तथा उपसभापति के रूप में आप आजीवन इससे जुड़े रहे। 16 सितम्बर 1953 को आपका स्वर्गवास हो गया।
कैंसरजनक

कैंसरजनक (carcinogen) ऐसा पदार्थ, विकिरण या अन्य चीज़ होती है जिस से शरीर में कर्क रोग (कैंसर) पैदा होने की सम्भावना बन जाए। उदाहरण के लिये एक्स रे कैंसरजनक होती हैं।
सुदेषणा

महाभारत में, सुदेष्णा, राजा विराट की पत्नी थी। विराट के राजमहल में ही पांडवों ने अपने निर्वासन के दौरान छुपकर एक वर्ष बिताया था। सुदेषणा उत्तर, उत्तरा, श्वेता और शंख की माँ थी। उसका कीचक नामक एक भाई था।
संगीत भारती

यह भारत का एक प्रमुख संगीत शिक्षण संस्थान हैं | यह संस्थान मुंबई एवं चंडीगढ़ में स्थित हैं |

= स्थापना

संगीत भारती संस्थान की स्थापना प्रख्यात वेद गुरु, धर्माचार्य एवं संगीताचार्य स्वामी श्री द्वारिकाधीश (अधीश) जी महाराज द्वारा सन 1981 में की गयी थी जिसके मुख्य संचालक मुंबई के सूप्रसिद्ध गायक एवं संगीत निर्देशक "मनुज देव भारद्वाज" एवं उनके पुत्र हर्षन भारद्वाज और आकर्षण भारद्वाज है. संगीत भारती की मुख्य दो शाखाएं मुंबई एवं चंडीगढ़ मे है

इतिहास

इस संस्थान का मुख्य उद्देश्य उचित संगीत की शिक्षा प्रदान करना एवं संगीत का उपयुक्त आनंद उठाना है
एशियाई ओलम्पिक परिषद

एशियाई ओलम्पिक परिषद एशिया में खेलों की सर्वोच्च संस्था है और एशिया के ४५ देशों की राष्ट्रीय ओलम्पिक समितियां इसकी सदस्य है। इसके वर्तमान अध्यक्ष शेख फहद अल-सबा हैं। परिषद के अन्दर सबसे पुरानी राष्ट्रीय ओलम्पिक समिति जापान की है जिसे अन्तर्राष्ट्रीय ओलम्पिक समिति की मान्यता १९१२ में मिली थी, जबकि पूर्वी तिमोर की राष्ट्रीय ओलम्पिक समिति सबसे नई है, जो २००३ में इसकी सदस्य बनी। ए. ओ. प का मुख्यालय कुवैत नगर, कुवैत में स्थित है।
सिद्धान्त शिरोमणि

भाष्य

स्वयं भास्कराचार्य ने सिद्धान्त शिरोमणि के पद्यात्मक गणित सिद्धान्तों को स्पष्ट करने के लिये वासनाभाष्य नामक टीका लिखी है
सुरु नदी

सुरु नदी जम्मू एवं कश्मीर राज्य में बहने वाली एक नदी है। यह ज़ांस्कर शृंखला की पूर्वी एवं उत्तरी सीमा बनाती है।
एरीज

एशिया की सबसे बड़ी दूरबीन एरीज का उत्तराखंड के देवस्थल में शुभारम्भ हुआ।

परिचय

प्रधान मंत्री नरेन्द्र मोदी और बेल्जियम के प्रधान मंत्री चार्ल्स मिचेल ने संयुक्त रूप से 30 मार्च 2016 को एशिया की सबसे बड़ी दूरबीन ‘आर्य भट्ट प्रेक्षण विज्ञान शोध संस्थान (एरीज)’ का बेल्जियम की राजधानी ब्रुसेल्स से रिमोट से शुभारंभ किया।
यह दूरबीन उत्तराखंड में नैतीताल के पास देवस्थल में मनोरा पहाड़ी पर स्थित है। इसे देवस्थतली ऑप्टिकल टेलीस्कोधप (डीओटी) के नाम से भी जाना जाता है।
कारणता (भौतिकी)

कारण और प्रभाव के बीच सम्बन्ध कारणता (Causality) कहलाती है। सभी प्राकृतिक विज्ञानों में कारणता को मूलभूत तत्व समझा जाता है, विशेषतः भौतिकी में। विशेषकर भौतिकी। भौतिकी के दृष्टिकोण से, किसी प्रभाव और घटना के बीच कारणता नहिं हो सकती यदि वह घटना उस प्रभाव के पृष्ट प्रकाश शंकु (भूत प्रकाश शंकु) में न हो। इसी तरह, किसी घटना या कारण का प्रभाव उस घटना के पार्श्व प्रकाश शंकु (भविष्य प्रकाश शंकु) के बाहर नहीं हो सकता।
जानी दुश्मन: एक अनोखी कहानी

कहानी

दो इच्छाधारी नाग-नागिन, कपिल (अरमान कोहली) और वसुंधरा (मनीषा कोइराला) एक दूसरे से प्यार करते रहते हैं। एक दिन उनके गलती से एक साधू की तपस्या भंग हो जाती है, जिससे वो गुस्से में शाप दे देता है, जिससे शाम सुरज ढलते साथ वसुंधरा की मौत हो जाती है। कपिल उस साधु से क्षमा मांगता है और उसके इतने प्रयास को देखते हुए वो उसे बताता है कि वसुंधरा का अगला जन्म कई सालों के बाद होगा।
कई सालों के बाद वसुंधरा का जन्म दिव्या के नाम से होता है। एक दिन उसे किसी के बुलाने की आवाज सुनाई पड़ती है और वो उस आवाज के पीछे खींची चले जाती है। वो पेड़ के पास जाती है और उसके बाद कपिल उससे बात करता है, और उसे मणि छूने को बोलता है, मणि के छूते साथ ही उसे अपना पिछला जन्म याद आ जाता है।
अगले दिन राजेश (रजत बेदी) को पता चलता है कि अतुल (अक्षय कुमार) के पार्टी में दिव्या भी आ रही है, और वो अपनी आवाज बदल कर दिव्या को फोन करता है और उसे एक टूटे हुए किले में बुलाता है। दिव्या को लगता है कि उसके दोस्तों ने ही उस टूटे किले में पार्टी रखने का सोचा है, इस कारण वो आ जाती है। टूटे किले में उसे राजेश और मदन ही मिलते हैं, जो उसे अकेला पा कर उसके साथ बलात्कार करते हैं, जिसके बाद वो ख़ुदकुशी कर लेती है और उन सभी को इसका दोषी मानती है।
तभी कपिल वहाँ आ जाता है और वो उससे उसके ख़ुदकुशी करने का कारण पता करता है। दिव्या मरने से पहले उन सभी को दोषी बताती है और उसके बाद उसकी मौत हो जाती है। कपिल उन सभी से बदला लेने का फैसला करता है, और उसी दिन वो दिव्या के मौत के असल दोषियों, मदन और राजेश को मार देता है, पर इस बात से बेखबर की बाकी लोग निर्दोष हैं, वो उन सभी को दोषी समझ कर एक-एक कर के उन सभी को मारने लगता है।
एक के बाद एक अपने दोस्तों को मरता हुआ देख कर विवेक (सोनू निगम) डर जाता है और अपने बड़े भाई करन (सनी देओल) को फोन करता है। वो उसे बचाने के लिए आ जाता है। अंत में करन और कपिल के बीच लड़ाई होती है। जिसके बाद करन उसे मार देता है और उसके मरने के साथ ही कपिल और वसुंधरा एक हो जाते हैं।
२००३ इंडियन वेल्स मास्टर्स

पुरुष एकल

लियेटन हेविट ने  गुस्तावो कुएर्तेन को 6-1, 6-1 से हराया।

पुरुष युगल

वेन फरेरा /  येवगेनी केफेलनिकोव ने  बॉब ब्रायन /  माइक ब्रायन को 6-1, 6-4 से हराया।

महिला एकल

किम क्लाइत्ज़र्स ने  लिंडसे डेवनपोर्ट को 6–4, 7–5 से हराया।

महिला युगल

लिंडसे डेवनपोर्ट /  लीज़ा रेमंड ने  किम क्लाइत्ज़र्स /  अई सुगीयामा को 3-6, 6-4, 6-1 से हराया।
१९४० ईसा पूर्व

१९४० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९४० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राजाबाला विधानसभा निर्वाचन क्षेत्र

राजाबाला विधानसभा निर्वाचन क्षेत्र (अंग्रेज़ी: Rajabala Assembly Constituency) भारतीय राज्य मेघालय का एक विधानसभा क्षेत्र है। यहाँ से वर्तमान विधायक डॉक्टर आज़ाद ज़मान हैं।
द पूना हार्स

द पूना हार्स भारतीय सेना का एक धुड़सवार सैन्य-दल है।
काँठ

काँठ (अंग्रेजी: Kanth, Moradabad) भारत में उत्तर प्रदेश के मुरादाबाद जिले का एक बहुत पुराना कस्बा है। यह विकसित अच्छे खासे नगर में तब्दील हो चुका है। प्रशासन की दृष्टि से इसकी अपनी नगरपालिका भी है।
भौगोलिक दृष्टि से काँठ 29.07°N 78.63°E अक्षांश-देशान्तर पर अवस्थित है। यह नगर रामगंगा नदी के दाहिने किनारे पर समुद्र तल से 655 फुट की ऊँचाई पर बसा हुआ है। यहाँ पर संयुक्त प्रान्त आगरा व अवध के जमाने से अवध एण्ड रुहेलखण्ड रेलवे का बहुत पुराना रेलवे स्टेशन भी है। इसके अलावा धामपुर से मुरादाबाद जाने वाली सड़क पर स्थित होने के कारण यह नगर कोलकाता से 868 मील (1,397 कि॰मी॰) दूर है। उत्तर रेलवे के अलावा यह नगर उत्तर प्रदेश राज्य सड़क परिवहन निगम के माध्यम से सम्पूर्ण उत्तर प्रदेश से भी जुड़ा हुआ है।
यगाना चंगेज़ी

मिर्ज़ा यास यगाना चंगेज़ी (1884-1956) का जन्म पटना बिहार में हुआ। ये उर्दू के प्रसिद्ध शायर थे। ये चंगेज़ खाँ के वंसज थे। इन्होंने शायरी का फ़न शाद अज़ीमाबादी से सीखा। इनकी तीन पुस्तकें प्रकाशित हुई हैं ये मिर्ज़ा ग़ालिब के विरोध के लिए प्रसिद्ध रहे हैं।
इवेलिन आइंस्टीन

जीवनी

आइंस्टीन शिकागो में पैदा हुई थी; उनके जन्म के बाद उन्हें हंस अल्बर्ट आइंस्टीन द्वारा अपनाया गया था। उन्होंने कैलिफोर्निया, बर्कले विश्वविद्यालय में मध्यकालीन साहित्य में एक मास्टर की डिग्री प्राप्त की थी। उन्होंने 13 साल के लिए ग्रोवर क्रंत्ज़ से शादी की थी। वह तो एक पंथ दिप्रोग्रामर के रूप में और एक बर्कले, कैलिफोर्निया रिजर्व पुलिस अधिकारी के रूप में, एक पशु नियंत्रण अधिकारी के रूप में संक्षेप में काम किया है।
1960 में एक 18 वर्षीय कॉलेज छात्र के रूप में एवलिन हाउस संयुक्त राष्ट्र अमेरिकी क्रियाएँ समिति के खिलाफ एक शांतिपूर्ण विरोध में सैन फ्रांसिस्को में गिरफ्तार लोगों के बीच दर्जनों मान्यता प्राप्त नाम के साथ ,एक ही व्यक्ति थी।
एवलिन ने दावा किया है कि वह तलाक के बाद गरीब हो गई, और उसने कहा कि वह कारों में सोया करती थी और खारिज कर दिए भोजन पाती थी और उन्होंने एक कचरे के डिब्बे-गोताखोर के रूप में खुद का वर्णन किया और तीन महीने के लिए बेघर हो गई थी |
चरखी दादरी जिला

विवरण

18 सितम्बर, 2016 को हरियाणा के मुख्यमंत्री मनोहर लाल ने एक रैली में चरखी दादरी को प्रदेश का 22वां जिला बनाने की घोषणा की थी। 18 अक्टूबर, 2016 को हरियाणा कैबिनेट की बैठक में चरखी दादरी को जिला बनाए जाने संबंधी प्रस्ताव पर मुहर लगा दी गई। जिला बनने से पहले चरखी दादरी हरियाणा का सबसे बड़ा उपमंडल था।
तास

यह रूस की एक प्रमुख समाचार संस्था है |
निवेश यंत्र

निवेश यंत्र (input device) किसी कम्प्यूटर या कम्प्यूटर प्रणाली से जुड़ा एक ऐसा यंत्र होता है जो किसी प्रयोगकर्ता या अन्य प्रणाली से किसी कम्प्यूटर तक सूचना ले जाए। माउस और कुंजीपटल (कीबोर्ड) ऐसे यंत्रों के उदाहरण हैं। इनके विपरीत निर्गम यंत्र (output device) का काम कम्प्यूटर प्रणाली से सूचना लेकर मनुष्यों और अन्य बाहरी प्रणालियों तक पहुँचाना है।
कशमोर ज़िला

भूगोल

कशमोर ज़िला सिन्ध के उत्तरी भाग में स्थित है। पूर्वोत्तर में कशमोर ज़िले की सीमा पाकिस्तानी पंजाब प्रान्त से लगती है जबकि पश्चिमोत्तर में सरहद बलोचिस्तान से। ज़िले के पूर्व भाग से सिन्धु नदी गुज़रती है और उसके पार थर रेगिस्तान शुरु होने लगता है।
शाह नवाज खान

मेजर जनरल शाह नवाज खान (24 जनवरी 1914 – 9 दिसम्बर 1983) आजाद हिन्द फौज के प्रसिद्ध अधिकारी एवं स्वतंत्रता सेनानी थे। द्वितीय विश्वयुद्ध के समाप्त होने पर जनरल शाहनवाज खान, कर्नल गुरबख्श सिंह ढिल्लों तथा कर्नल प्रेम सहगल के ऊपर अंग्रेज सरकार ने मुकद्दमा चलाया। वे बॉलीवुड फिल्म अभिनेता शाहरुख खान के नाना थे।
खान एक भारतीय राजनीतिज्ञ थे जिन्होंने द्वितीय विश्व युद्ध के दौरान भारतीय राष्ट्रीय सेना में एक अधिकारी के रूप में कार्य किया था। युद्ध के बाद, उसे देशद्रोह के लिए दोषी ठहराया गया, और ब्रिटिश भारतीय सेना द्वारा किए गए एक सार्वजनिक न्यायालय-मार्शल में मौत की सजा सुनाई गई। भारत में अशांति और विरोध के बाद भारतीय सेना के कमांडर-इन-चीफ ने सजा को कम कर दिया था।
द्वितीय विश्वयुद्ध समाप्त होने पर भारत के स्वतंत्रता संग्राम में एक नाटकीय बदलाव आया। 15 अगस्त 1947 भारत को आजादी मिलने तक, भारतीय राजनैतिक मंच विविध जनान्दोलनों का गवाह रहा। इनमें से सबसे अहम् आन्दोलन, आजाद हिन्द फौज के 17 हजार जवानों के खिलाफ चलने वाले मुकदमे के विरोध में जनाक्रोश के सामूहिक प्रदर्शन थे।
मेजर जनरल शहनवाज को मुस्लिम लीग और ले. कर्नल गुरुबख्श सिंह ढिल्लन को अकाली दल ने अपनी ओर से मुकदमा लड़ने की पेशकश की, लेकिन इन देशभक्त सिपाहियों ने कांग्रेस द्वारा जो डिफेंस टीम बनाई गई थी, उसी टीम को ही अपना मुकदमा पैरवी करने की मंजूरी दी। मजहबी भावनाओं से ऊपर उठकर सहगल, ढिल्लन, शहनवाज का यह फैसला सचमुच प्रशंसा के योग्य था।
हिन्दुस्तानी तारीख में 'लाल किला ट्रायल' का अहम् स्थान है। लाल किला ट्रायल के नाम से प्रसिध्द आजाद हिन्द फौज के ऐतिहासिक मुकदमे के दौरान उठे इस नारे 'लाल किले से आई आवाज-सहगल, ढिल्लन, शाहनवाज़' ने उस समय हिन्दुस्तान की आजादी के हक के लिए लड रहे लाखों नौजवानों को एक सूत्र में बांध दिया था। वकील भूलाभाई देसाई इस मुकदमे के दौरान जब लाल किले में बहस करते, तो सड़कों पर हजारों नौजवान नारे लगा रहे होते। पूरे देश में देशभक्ति का एक वार सा उठता। 15 नवम्बर 1945 से 31 दिसम्बर 1945 यानी, 57 हिन्दुस्तान की आजादी के संघर्ष में टर्निंग पॉइंट था। यह मुकदमा कई मोर्चों पर हिन्दुस्तानी एकता को मजबूत करने वाला साबित हुआ।
इस ट्रायल ने पूरी दुनिया में अपनी आजादी के लिए लड़ रहे लाखों लोगों के अधिकारों को जागृत किया। सहगल, ढिल्लन और शाहनवाज के अलावा आजाद हिन्द फौज के अनेक सैनिक जो जगह-जगह गिरफ्तार हुए थे और जिन पर सैकड़ों मुकदमे चल रहे थे, वे सभी रिहा हो गए। 3 जनवरी 1946 को आजाद हिन्द फौज के जांबाज सिपाहियों की रिहाई पर 'राईटर एसोसिएशन ऑफ अमेरिका' तथा ब्रिटेन के अनेक पत्रकारों ने अपने अखबारों में मुकदमे के विषय में जमकर लिखा। इस तरह यह मुकदमा अंतर्राष्ट्रीय रूप से चर्चित हो गया। अंग्रेजी सरकार के कमाण्डर-इन-चीफ सर क्लॉड अक्लनिक ने इन जवानों की उम्र कैद सजा माफ कर दी। हवा का रुख भांपकर वे समझ गए, कि अगर इनको सजा दी गई तो हिन्दुस्तानी फौज में बगावत हो जाएगी।
विचारणा के दौरान ही भारतीय जलसेना में विद्रोह शुरू हो गया। मुम्बई, कराची, कोलकाता, विशाखापत्तनम आदि सब जगह विद्रोह की ज्वाला फैलते देर न लगी। इस विद्रोह को जनता का भी भरपूर समर्थन मिला।
समझ झरोखा

समझ झरोखा बच्चों की एक हिन्दी पत्रिका है। यह भोपाल से निकलनेवाली मासिक पत्रिका है। मध्यप्रदेश में आदिवासी शैक्षणिक संस्थाओं में अध्ययन करने वाले बच्चों के बौद्धिक विकास के लिए आदिम जाति कल्याण विभाग के अंतर्गत संचालित वन्या द्वारा मासिक बाल पत्रिका समझ झरोखा का प्रकाशन किया जा रहा है।
शाक्त सम्प्रदाय

आदि शक्ति अर्थात देवी की उपासना करने वाला सम्प्रदाय , शाक्त सम्प्रदाय कहलाता है।
हैकिंग बंदरगाह

यह आस्ट्रेलिया का एक प्रमुख बंदरगाह है।
ऊनविम पृष्ठ

ज्यामिति में ऊनविम पृष्ठ, ऊनविम समतल (अधिसमतल) की अवधारणा का व्यापकीकरण है। माना एक आच्छदक बहुमुख M , n-विमिय है तब M का कोई भी n-1 विमिय उपबहुमुख एक ऊनविम समतल है। समान रूप से ऊनविम समतल की न्यूनता एक है। उदाहरण के लिए Rⁿ ⁺ ¹ में n-विमिय गोले को ऊनविम गोलक (अधिगोलक) कहा जाता है।
पाकिस्तानी क्रिकेट टीम के न्यूज़ीलैंड दौरे

टेस्ट सीरीज

साल 1955 से अब तक 58 मैचों की 23 सीरीज हुई हैं। उसमें न्यूज़ीलैंड ने 4 सीरीज जीते हैं।

वनडे सीरीज

साल 1973 से अब तक 106 मैचों की 54 (उसमें विश्व कप, ट्रॉफी, इतर) सीरीज हुई हैं। उसमें न्यूज़ीलैंड ने 14 सीरीज और 1 ट्रॉफी जीते हैं।

टी20ई सीरीज

साल 2007 से अब तक 21 मैचों की 12 (उसमें विश्व कप) सीरीज हुई हैं। उसमें न्यूज़ीलैंड ने 2 सीरीज जीती है। एक सीरीज ड्रॉ हुई हैं।
सनातन संस्था

सनातन संस्था  एक विश्व स्तर की संस्था है जो सनातन धर्म हेतु कार्य करती है। सनातन संस्था की वेबसाइट के मुताबिक़, डॉक्टर जयंत अठावले ने 23 मार्च 1999 को सनातन संस्था की स्थापना की। कुल मिलाकर ये एक कट्टर हिंदू संगठन है। भक्तराज महाराज के साथ मिलकर 1999 में जयंत बालाजी अठावले ने इसकी स्थापना की थी। ये संस्थान अब ना केवल देश के विभिन्न भागों में फैल चुका है बल्कि विदेश में भी इसकी शाखाएं हैं। सनातन संस्था का मुख्यालय गोवा में है। लेकिन मुख्य गतिविधियों का केंद्र फिलहाल पुणे है।
डॉक्टर जयंत बालाजी अठावले, सनातन संस्था  के संस्थापक हैं। वह एक मनोवैज्ञानिक हैं। सनातन संस्था की वेबसाइट के मुताबिक़, भारत आने से पहले डॉक्टर जयंत बालाजी आठवले ब्रिटेन में सात साल तक मेडिकल प्रैक्टिस कर चुके हैं। इंदौर के भक्त महाराज उनके गुरु थे। डॉक्टर जयंत अठावले हिपनोसिस के एक्सपर्ट हैं।
भरथरी गायन

भरथरी एक छत्तीसगढ़ की लोक गाथा है। सांरण या एकतारा के साथ भरथरी गाते योगीयों को देखा जाता है। भरथरी की सतक एवं उनकी कथा ने लोक में पहुंच कर एक नई ऊर्जा और जीवन जीवंता प्राप्त की है। लोक जीवन के विकट यथार्थ एवं सहज मान्यता ने जिन भरतरी को जन्म दिया और वह अनेक अर्थो में परम्परा लोक शक्ति की अधीन प्रयोग शीलता और विलक्षण क्षमता का परिमाण है। छत्तीसगढ़ में भरथरी की सांगितिक का त्यात्मक प्रतिष्टा है। श्रीमती सुरुज बाई खाण्डे भरथरी गायन के लिए प्रसिद्ध है।
आंचलिक परम्परा में आध्यात्मिक लोकनायक के रूप में प्रतिष्ठित राजा भर्तहरि के जीवन वृत्त, नीति और उपदेशों को लोक शैली में प्रस्तुति है - भरथरी। छत्तीसगढ़ में भरथरी गायन की पुरानी परंपरा को सुरुजबाई खांडे ने रोचक लोक शैली में प्रस्तुत कर विशेष पहचान बनाई है। भरथरी गायन में हारमोनियम, बांसुरी, तबला, मंजीरा का संगत होता है।
1993 कनाडा मास्टर्स

महिला एकल

स्टेफी ग्राफ ने  जेनीफर कैप्रियाती को 6–1, 0–6, 6–3 से हराया।
आत्म समुन्नति

आर्थिक, बौद्धिक या भावनात्मक रूप से स्वयं अपना सुधार करना आत्म समुन्नति (self-improvement) या स्वावलम्बन या आत्मनिर्भरता (Self-help) कहलाता है।
साशा आग़ा

निजी जीवन

साशा आग़ा पाकिस्तानी स्क्वैश खिलाड़ी रहमत ख़ान और भारतीय अभिनेत्री सलमा आग़ा की बेटी है।
मेयो कॉलेज

उल्लेखनीय पूर्व छात्र

मेयो कॉलेज के पूर्व छात्र 'ओल्ड बॉयज' या मेयोइस्ट्स के तौर पे जाने जाते हैं.
इंडोनेशिया में इस्लाम धर्म

इंडोनेशिया; संवैधानिक रूप से एक धर्मनिरपेक्ष राज्य है लेकिन सरकारी तौर पर केवल छह औपचारिक धर्मों की पहचान है, इस्लाम देश में प्रमुख धर्म है। इंडोनेशिया में भी दुनिया के किसी भी अन्य देश की तुलना में मुसलमानों की एक बड़ी आबादी है, जिसमें लगभग 20.29 करोड़ स्वयं को मुस्लिम (2011 में इंडोनेशिया की कुल जनसंख्या का 87.2 % के रूप में पहचानते हैं। जनसांख्यिकीय आंकड़ों के आधार पर, 99% इन्डोनेशियाई मुस्लिम मुख्य रूप से शनिष्ठ स्कूल के सुन्नी न्यायशास्त्र का पालन करते हैं.  हालांकि जब पूछा गया, 56% किसी विशिष्ट संप्रदाय का पालन नहीं करते हैं। लगभग दस लाख शिया (0.5 % हैं, जो जकार्ता के आसपास केंद्रित हैं, और लगभग 400,000 अहमदी मुसलमान
(0.2 % हैं। सामान्य तौर पर,
इंडोनेशिया में मुसलमानों को दो अभिविन्यास के रूप में वर्गीकृत किया जा सकता है:
"आधुनिकतावादी" जो आधुनिक शिक्षा, और "पारंपरिकवादियों" को गले लगाते हुए रूढ़िवादी धर्मशास्त्र का पालन करते हैं, जो इस्लामिक बोर्डिंग में स्थानीय
धार्मिक नेताओं और धार्मिक शिक्षकों की व्याख्या का पालन करते हैं।

इतिहास

8 वीं शताब्दी की शुरुआत में
इंडोनेशिया में प्रवेश करने वाले अरब मुस्लिम व्यापारियों के प्रमाण मिलते हैं। इंडोनेशिया के ऐतिहासिक निवासी, हिंदू और बौद्ध, धर्मो अनुयायी थे। हालांकि, 13 वीं शताब्दी के अंत तक ऐसा नहीं था कि इस्लाम का प्रसार शुरू हुआ। इंडोनेशिया में पहले अरब मुस्लिम व्यापारियों के माध्यम से पेश किया गया था, स्थानीय शासकों के रूप में इन्डोनेशियाई लोगों के माध्यम से संतृप्त रहा और शासकों ने इसे अपनाना शुरू किया, बाद में उनकी प्रजातियां उनके रूपांतरण को प्रतिबिंबित करती थीं। इस्लाम का प्रसार जारी रहा क्योंकि मुसलमान व्यापारियों ने स्थानीय महिलाओं से शादी की, कुछ अमीर व्यापारियों ने सत्तारूढ़ अभिजात वर्ग के परिवारों से शादी कर ली।
सामान्य तौर पर, व्यापारियों और प्रमुख राज्यों के शासक, नए धर्म को अपनाने वाले पहले थे। तेरहवीं सदी के अंत तक, इस्लाम उत्तरी सुमात्रा में स्थापित किया गया था; चौदहवें पूर्वोत्तर मलाया, ब्रुनेई, दक्षिण- पश्चिम फिलीपींस और तटीय पूर्वी और मध्य जावा की कुछ अदालतों में; और मलक्का में पंद्रहवीं और मलय प्रायद्वीप के अन्य क्षेत्रों में। प्रमुख राज्यों में उत्तर सुमात्रा, देखकर सल्तनत और मध्यराम में मातरम में समुद्र पासई, और पूर्व में मालुकु द्वीप समूह में तेर्नेट और टिडोर की सल्तनत शामिल थे। व्यापार, शाही रूपांतरण और विजय से संबंधित आत्मसात के माध्यम से, इस्लाम ने 16 वीं शताब्दी के अंत तक जावा और सुमात्रा के प्रमुख धर्म के रूप में हिंदू धर्म और बौद्ध धर्म की कप्तानी की थी। 17 वीं और 18 वीं शताब्दी में इस्लाम और ईसाई धर्म अपनाने तक पूर्वी द्वीप बड़े पैमाने पर जीवित रहे।